"ಮೆಡ್ಲ್‌" ಅನ್ನು ಕೆಲವೊಮ್ಮೆ ಬ್ಯಾರೆಟ್‌-ಪ್ರಭಾವಿತ ತಂಡ ಮತ್ತು ಆಧುನಿಕ ಪಿಂಕ್‌ ಫ್ಲಾಯ್ಡ್‌ನ ನಡುವಿನ ಒಂದು ಸಂಕ್ರಮಣ ಕಾಲದ ಆಲ್ಬಮ್‌ ಪರಿಗಣಿಸಲಾಗುತ್ತದೆ. ಈ ಅವಧಿಯಲ್ಲಿ ಬಿಡುಗಡೆಯಾದ ಈ ಗುಂಪಿನ "ಮೋರ್‌" ಮತ್ತು "ಝಬ್ರಿಸ್ಕಿ ಪಾಯಿಂಟ್‌" ಧ್ವನಿಪಥಗಳಾಗಿದ್ದವು. "ಆಟಮ್‌ ಹಾರ್ಟ್‌ ಮದರ್‌" ಪಿಂಕ್‌ ಫ್ಲಾಯ್ಡ್‌ ತಂಡ ಹಾಗೂ ರಾನ್‌ ಗೀಸಿನ್‌ ಮತ್ತು ಕಲಾವಿದರಿಂದ ಅಷ್ಟೇ ಪ್ರಮಾಣದಲ್ಲಿ ಪ್ರಭಾವಿತವಾಗಿತ್ತು. ಆಟಮ್‌ ಹಾರ್ಟ್‌ ಮದರ್‌ ಪ್ರವಾಸದಿಂದ 1971ರ ಆರಂಭದಲ್ಲಿ ವಾಪಸಾದ ಬಳಿಕ ಪಿಂಕ್ ತಂಡ ಅಬ್ಬೆ ರೋಡ್‌ ಮತ್ತು ಲಂಡನ್‌ನಲ್ಲಿರುವ ಹಲವಾರು ಸ್ಟುಡಿಯೊಗಳಲ್ಲಿ ಹೊಸ ರಚನೆಗಳ ಮೇಲೆ ಗಮನಹರಿಸಿತು. ಈ ಯೋಜನೆಗೆ ಒಂದು ಕೇಂದ್ರ ವಸ್ತುವಿನ ಕೊರತೆಯಿತ್ತು. ಆದರೂ, ರಚನಾತ್ಮಕ ಪ್ರಕ್ರಿಯೆಯನ್ನು ಚುರುಕುಗೊಳಿಸುವ ನಿಟ್ಟಿನಲ್ಲಿ ತಂಡ ಹಲವು ಪ್ರಯೋಗಗಳನ್ನು ಕೈಗೊಂಡಿತು. ಆದರೆ ಈ ಪ್ರಕ್ರಿಯೆಯು ಫಲದಾಯಕವಾಗಲಿಲ್ಲ. ಹಲವು ವಾರಗಳ ನಂತರಲೂ ಯಾವುದೇ ಹಾಡಿನ ಪೂರ್ಣ ರಚನೆಯಾಗಿರಲಿಲ್ಲ. ಇಂಜಿನಿಯರ್‌ ಜಾನ್‌ ಲೆಕೀ ಇವನ್ನು ವಿವರಿಸಿದ್ದು ಹೀಗೆ: "ಪಿಂಕ್‌ ಫ್ಲಾಯ್ಡ್‌ ತಂಡದ ಧ್ವನಿಮುದ್ರಣಾ ಸಭೆಗಳು ಆಗಾಗ್ಗೆ ಮಧ್ಯಾಹ್ನದ ವೇಳೆಗೆ ಆರಂಭವಾಗಿ, ಮಾರನೆಯ ದಿನ ಬೆಳಿಗ್ಗೆ ಅಂತ್ಯಗೊಳ್ಳುತ್ತಿತ್ತು. ಈ ಅವಧಿಯಲ್ಲಿ ಯಾವ ಪ್ರಗತಿಯೂ ಕಂಡುಬರುತ್ತಿರಲಿಲ್ಲ. ಯಾವುದೇ ಧ್ವನಿಮುದ್ರಣಾ ಸಂಸ್ಥೆಯ ಸಂಪರ್ಕವೂ ಇರಲಿಲ್ಲ. ಕೆಲವೊಮ್ಮೆ ಅವರ ಲೇಬೆಲ್‌ ವ್ಯವಸ್ಥಾಪಕರು ಆಗೊಮ್ಮೆ ಈಗೊಮ್ಮೆ ಒಂದೆರಡು ವೈನ್‌ ಬಾಟಲಿಗಳು ಮತ್ತು ಒಂದೆರಡು ಜಾಯಿಂಟುಗಳೊಂದಿಗೆ ಹಾಜರಾಗುತ್ತಿದ್ದರು." ಸರಳ ಸ್ವರ ಅಥವಾ ಒಂದು ರೀತಿಯ ಗಿಟಾರಿನ ಮಿಡಿತವನ್ನು ನಿರ್ಧರಿಸಲು ತಂಡ ಬಹಳಷ್ಟು ಸಮಯ ತೆಗೆದುಕೊಳ್ಳುತ್ತಿತ್ತು. ವಿವಿಧ ಮನೆಬಳಕೆ ವಸ್ತುಗಳನ್ನು ಉಪಯೋಗಿಸಿ ಸಂಗೀತ ಸೃಷ್ಟಿಸಲು ಅವರು ಏರ್‌ ಸ್ಟುಡಿಯೊದಲ್ಲಿ ಹಲವು ದಿನಗಳನ್ನು ಕಳೆದರು. "ದಿ ಡಾರ್ಕ್‌ ಸೈಡ್‌ ಆಫ್‌ ದಿ ಮೂನ್‌" ಮತ್ತು "ವಿಷ್‌ ಯು ವರ್‌ ಹಿಯರ್‌" ಬಿಡುಗಡೆಯ ಮುನ್ನ ಉದ್ದೇಶಿತ ಒಂದು ಆಲ್ಬಮ್‌ಗಾಗಿ ಅವರು ಈ ಯತ್ನವನ್ನು ಕೈಗೊಂಡಿದ್ದರು. ಪಿಂಕ್‌ ಫ್ಲಾಯ್ಡ್ ತಂಡ ಅದಾಗಲೇ ಹಲವಾರು ಕಾರ್ಯಕ್ರಮಗಳಿಗೆ ಬದ್ದವಾಗಿದ್ದರೂ, ಅದರ ಮಧ್ಯದಲ್ಲೇ "ಮೆಡ್ಲ್‌" ಧ್ವನಿಮುದ್ರಣ ನಡೆಯಿತು. ಹಾಗಾಗಿ, ಅದರ ನಿರ್ಮಾಣಕ್ಕೆ ಸುದೀರ್ಘ ಕಾಲ ತೆಗೆದುಕೊಂಡಿತ್ತು. ಮೊದಲ ಅರ್ಧವನ್ನು ತಂಡ ಏಪ್ರಿಲ್‌ನಲ್ಲಿ ಧ್ವನಿಮುದ್ರಣ ಮಾಡಿತು, ತಿಂಗಳ ಕೊನೆಗೆ ದ್ವನಿ ಮುದ್ರಣ ಮಾಡಲು ಸ್ವಸ್ಥಳಕ್ಕೆ ಮರಳುತ್ತಿದ್ದ ವೇಳೆ ಡಾನ್ಕ್ಯಾಸ್ಟರ್‌ ಮತ್ತು ನಾರ್ವಿಕ್‌ನಲ್ಲಿ ಉತ್ತರಾರ್ಧದ ಕಾರ್ಯಕ್ರಮಗಳನ್ನು ನೀಡಿತು. ಮೇ ತಿಂಗಳಲ್ಲಿ ಅಬ್ಬೆ ರೋಡ್‌ನಲ್ಲಿನ ತಂಡದ ಧ್ವನಿಮುದ್ರಣಾ ಸಭೆಗಳು; ಹಾಗೂ ಲಂಡನ್‌, ಲ್ಯಾಂಕಾಸ್ಟರ್‌, ಸ್ಟರ್ಲಿಂಗ್‌, ಎಡಿನ್‌ಬರ್ಗ್‌, ಗ್ಲಾಸ್ಗೋ, ನಾಟಿಂಗ್‌ಹ್ಯಾಮ್‌ ನಗರಗಳಲ್ಲಿನ ಪೂರ್ವ ಕಾರ್ಯಕ್ರಮ ಮತ್ತು ಕಾರ್ಯಕ್ರಮಗಳನ್ನು ಹೊಂದಾಣಿಸಲು ತಂಡದ ಸದಸ್ಯರು ತಮ್ಮ ಸಮಯವನ್ನು ವಿಭಜಿಸಿದರು. ಜೂನ್‌ ಮತ್ತು ಜುಲೈ ತಿಂಗಳಿನಲ್ಲಿ ಪಿಂಕ್ ತಂಡ ಯುರೋಪಿನಾದ್ಯಂತ ವಿವಿಧ ಸ್ಥಳಗಳಲ್ಲಿ ಕಾರ್ಯಕ್ರಮಗಳನ್ನು ನೀಡಿತು. ಆಗಸ್ಟ್‌ ತಿಂಗಳಲ್ಲಿ ದೂರದ ಪೂರ್ವ ರಾಷ್ಟ್ರಗಳು ಮತ್ತು ಆಸ್ಟ್ರೇಲಿಯಾ, ಸೆಪ್ಟೆಂಬರ್‌ನಲ್ಲಿ ಯುರೋಪ್‌, ಅಕ್ಟೋಬರ್‌ ಮತ್ತು ನವೆಂಬರ್‌ ತಿಂಗಳುಗಳಲ್ಲಿ US ಪ್ರವಾಸ ಕೈಗೊಂಡು ಕಾರ್ಯಕ್ರಮಗಳನ್ನು ನೀಡಿತು. ಇದೇ ಅವಧಿಯಲ್ಲಿ, ಪಿಂಕ್‌ ಫ್ಲಾಯ್ಡ್‌ ತಂಡದ ಹಿಂದಿನ ಆಲ್ಬಮ್‌ಗಳಿಂದ ಆಯ್ಕೆಯಾದ ಹಾಡುಗಳನ್ನು ಸಂಗ್ರಹಿಸಿ "ರೆಲಿಕ್ಸ್‌" ಎಂಬ ಆಲ್ಬಮ್‌ನ್ನು ತಂಡ ಬಿಡುಗಡೆ ಮಾಡಿತು. ಸೆಪ್ಟೆಂಬರ್‌ ತಿಂಗಳ 21 ಮತ್ತು 26ರಂದು ಈ ಆಲ್ಬಮ್‌ನ 'ಕ್ವಾಡ್ರೊಫೊನಿಕ್‌' (ನಾಲ್ಕು ತರಂಗಪಟ್ಟಿಗಳನ್ನು ಬಳಸಿ ಶಬ್ದದ ಪುನರುತ್ಪಾದನೆ) ಮಿಶ್ರಣವನ್ನು ಕಮ್ಯಾಂಡ್‌ ಸ್ಟುಡಿಯೊಸ್‌ನಲ್ಲಿ ಸಿದ್ಧಪಡಿಸಲಾಗುತ್ತಿತ್ತು, ಆದರೆ ಇದು ಬಿಡುಗಡೆಯಾಗದೆ ಹಾಗೆಯೇ ಉಳಿದಿದೆ."ಲಾ ವ್ಯಾಲೀ" ಆಲ್ಬಮ್‌ಗಾಗಿ ತಂಡ ಪುನಃ ಬ್ಯಾರ್ಬೆಟ್‌ ಸ್ಕ್ರೋಡರ್‌ರೊಂದಿಗೆ ಕಾರ್ಯ ನಿರ್ವಹಿಸಿತು, ಧ್ವನಿಪಥದ ಆಲ್ಬಮ್‌ನ್ನು "ಆಬ್ಸ್‌ಕರ್ಡ್‌ ಬೈ ಕ್ಲೌಡ್ಸ್‌" ಎಂದು ಕರೆಯಲಾಯಿತು. ಪ್ಯಾರಿಸ್‌ ಬಳಿಯ ಚ್ಯಾಟೊ ಡಿ'ಹೆರೊವಿಲ್‌ನಲ್ಲಿ ಸುಮಾರು ಒಂದು ವಾರದ ಅವಧಿಯಲ್ಲಿ ಇದರ ಹಾಡು-ಸಂಗೀತಗಳ ಸಂಯೋಜನೆ ನಡೆಯಿತು. US ಬಿಲ್‌ಬೋರ್ಡ್‌ ನಕ್ಷೆಯ 50 ಅತ್ಯುತ್ತಮ ಆಲ್ಬಮ್‌ಗಳ ಪಟ್ಟಿಯಲ್ಲಿ ಈ ಆಲ್ಬಂ ಮೊದಲ ಬಾರಿ ಸ್ಥಾನ ಪಡೆದುಕೊಂಡಿತು.

"ಮೆಡ್ಲ್‌"
"ಅನಿಮಲ್ಸ್‌"
ಧ್ವನಿ ಪಥಗಳು
"ಸ್ಪೆಂಟ್ ಫೋರ್ಸ್‌"